מדעטק, מוזיאון המדע בחיפה, מזמין אתכם לחוויה מרתקת ומלמדת על עקרונות המדע והטכנולוגיה המנחים את חיינו.
מוזמנים אלינו לחוויה אינטראקטיבית חדשנית וייחודית לכל הגילאים. במדעטק קיים מגוון גדול של תערוכות וקולנוע רב חושי בתלת מימד, פארק מדע ומעבדת ייצור דיגיטלי חדשנית ועוד מגוון פעילויות.
בתערוכות ובפארק, מאות מוצגים אינטראקטיביים, הממחישים עקרונות מדעיים וטכנולוגיים באופן ייחודי, מהנה ומרגש לילדים.לימוד חוויתי, הפעלות אינטראקטיביות וקשר ממשי בין עקרונות מדעיים וטכנולוגיים וחיי היומיום. מטרת המדעטק: הנגשת המדע והטכנולוגיה לקהל רחב ככל האפשר בדרך ידידותית וחווייתית.
בחגים ובחופשות יתקיימו פעילויות מיוחדות ובקיץ נארח תערוכות בינלאומיות מובילות. כדאי מאוד להתעדכן האתר האינטרנט של המוזיאון.
הכרטיס לא כולל את הסינמטריקס, עלות הסרט במקום - 15 ש"ח.
תערוכות לדוגמא: פארק נובל אנרג'י למדע, פארק מדעי רחב ידיים המחולק לחצרות המציגות את פועלם של גדולי המדענים בהיסטוריה.אנרגיה ירוקה - איך מפיקים חשמל, גם בדרכים מסורתיות וגם בשלל דרכים חלופיות ירוקות, רוח, שמש, מפל מים ואפילו אופניים.מדעי החיוך - הכול על בריאות הפה והשיניים.ליאונרדו דה וינצ'י - לא רק צייר, אלא גם מדען ומהנדס, מכונות פועלות שנבנו לפי השרטוטים של ליאונרדו לפני 500 שנים, ממש גאון.בית ירוק שלי - התאמת בית המגורים לשמירה על איכות הסביבה: חיסכון, מיחזור ויעילות.קסם של מדע - על הסודות המדעיים והפתרונות הטכנולוגיים מאחורי הקסמים האהוביםתערוכות נוספות: עניין של כימיה, תעתועי ראיה, תעופה- תופסים גובה, חדר חושך, מראות, אולם משחקי חידה ועוד.סינמטריX – חוויה רב חושית בתלת מימד. אולם הקרנה משוכלל עם כסאות נעים, אפקטים, מיים, עשן, בועות ורוח, והקרנה תלת מימדית. הצופה חווה את הסרט כאילו היה חלק ממנו. בקולנוע מבחר סרטי מדע מרתקים בתשלום נוסף.
מקום מעניין להרחבת הדעת. ובילוי נעים ומרגיע עם המשפחה בנוסף לצבירת ידע והרבה מאוד עניין ! מתאים גם לילדים תחת גיל 10 להם יש אופציות ויזואליות כולל הסברים על הקדמה והמדע ..מומלץ כבילוי משפחתי !
ביקרנו במוזיאון עם ארבעת ילדינו. בגילאי 11-23.
המוזיאון מדהים, מעניין ומאתגר בכל הגילים.
בעיקר נהננו מחצר המוזיאון בה הילדים למדו חוקים פיזיקליים אגב התנסות חוויתית מאוד.
בילינו במוזיאן במשך 4 שעות ויכולנו להמשיך ולהנות.
מקום מומלץ ביותר לילדים ומבוגרים כאחד!
הייתי שם קרוב לחמש שעות, סרקתי את המקום עד תום ואפילו הייתי בהדגמת שעשועי כימיה שאפשר גם לנסות בבית.
בגלל הלחץ של החגים איחרנו אבל דאגו לשלב אותנו בתערוכה שהתקיימה למרות האיחור.
שווה להגיע וכמובן לבדוק את התערוכות המתקיימות במקום.